
II. Pakalpojumu pārvaldība
	Iebildums
Uzturam iepriekšējo iebildumu.
VK sniegtais skaidrojums, ka “Ministru kabineta noteikumu projekta nodaļas nosaukums “Pakalpojumu pārvaldība” ir atbilstošs nodaļā ietvertajam saturam un, ka "Noteikumu projekta nodaļā tiek regulēti jautājumi, kas tieši attiecas uz pakalpojumu ieviešanu, sniegšanu un uzturēšanu, proti, CVP sistēmas un MA sistēmas izmantošanas uzsākšana, sistēmu konfigurēšana, pakalpojuma saņēmēja darba vides izveide, lietotāju tiesību pārvaldība, dokumentu un datu glabāšana….” nav korekts un nosauktie uzdevumi neatbilst Pakalpojumu pārvaldības politikā noteiktajiem pakalpojumu pārvaldības uzdevumiem, bet gan resursa pārvaldības uzdevumiem, par ko arī VK ir norādījusi savā skaidrojumā. Lūdzam iepazīties ar Pakalpojumu pārvaldības uzdevumiem (https://www.varam.gov.lv/lv/22-apaksnodala-pakalpojumu-parvaldibas-uzdevumi-pu) un attiecīgi rediģēt MKN projektu.
Attiecībā uz iekļauto terminu “privātpersona”, skaidrojam, ka Pakalpojumu pārvaldības politikā ir noteikti divi pakalpojumu veidi, kas ir publiskie, kas paredzēti iedzīvotājiem  un uzņēmējiem, un starpiestāžu pakalpojumi, kas paredzēti citām iestādēm. VK ir norādījusi, ka pakalpojums būs starpiestāžu, kas neatbilst pakalpojumu pārvaldības politikā noteiktajam. Skaidrojam, ka ja šis pakalpojums tiks sniegts arī uzņēmējiem (privātpersonām), tad pakalpojums vienlaicīgi būs gan publisks, gan starpiestāžu. Lūdzam precizēt noteikumu projektu atbilstoši iepriekš minētajam. 

1.3. Pašreizējā situācija, problēmas un risinājumi
	Iebildums
Uzturam iepriekš izteikto iebildumu. Saprotot, ka būs nepieciešams laiks tehnoloģiskā risinājuma pielāgošanai, lūdzam anotācijas 1.3. sadaļā iestrādāt informāciju par termiņu, kad saziņa ar pretendentiem, kam ir oficiālā elektroniskā adrese, t.sk. ar tiem, kam tās lietošana ir obligāta, prioritāri notiks, izmantojot oficiālo elektronisko adresi, nevis e-pasta adresi. Šādu pieeju nosaka Oficiālās elektroniskās adreses likuma 5. un 12. pants. Tehniskajā risinājumā ir jābūt nodrošinātam, ka likumā noteiktā prasība tiek ievērota.

